PROJEKTAS

**ĮTRAUKAUS UGDYMO PLĖTROS 2021-2024 METŲ VEIKSMŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | **Tikslai, rodikliai,  uždaviniai, priemonės, projektai** | | **Aprašymas**  **(siektini rezultatai)** | **Preliminarios finansinių (tūkst. eurų) ir kitų rodiklių reikšmės** | | | | **Vykdytojai** |
| **2021 m.** | **2022 m.** | **2023 m.** | **2024 m.** |
| **Siekinys – pašalinti fizines, informacines, socialines kliūtis ir užtikrinti kokybišką švietimą kiekvienam vaikui mokantis drauge su savo bendraamžiais jam artimiausioje švietimo įstaigoje, suteikiant reikalingą, jo ugdymosi poreikius atliepiančią pagalbą** | | | | | | | | |
| R.1. | | Švietimo pagalbą  gaunančių mokinių dalis  nuo visų, kuriems nustatytas pagalbos poreikis (nuo 57,6 proc. 2020 m. padidinti iki 80 proc. 2024 m.) | | | | | | |
| R.2. | | Negalią turinčių mokinių, ugdomų įtraukiuoju būdu bendros paskirties švietimo įstaigose, dalis, proc. (nuo 48,6 proc. 2020 m. padidinti iki 80 proc. 2024 m.) | | | | | | |
| R.3. | | Specialiųjų ugdymosi poreikių turinčių vaikų, išskyrus gabiuosius, dalyvaujančių neformaliajame vaikų švietime, dalis, proc. (nuo 30 proc. 2020 m. padidinti iki  35 proc. 2024 m.) | | | | | | |
| R.4. | | Per 2 mėnesius nė karto patyčių nepatyrusių mokinių dalis (nuo 48,2 proc.  2018 m. padidinti iki 52 proc. 2024 m.) | | | | | | |
| **1**. | | **Tikslas. Stiprinti teigiamas visuomenės ir švietimo bendruomenės nuostatas į įtrauktį švietime** | | | | | | |
| **1.1.** | | **Uždavinys. Mažinti visuomenės stigmatizuojantį požiūrį į specialiųjų ugdymosi poreikių turinčius vaikus** | | | | | | |
| 1.1.1. | | Organizuoti renginius įtraukties švietime klausimams aptarti | Kasmet suorganizuotos ne mažiau kaip 2 viešosios konsultacijos arba 1 forumas | 0 | 0 | 0 | 0 | ŠMSM |
| 1.1.2. | | Vykdyti informacinę kampaniją, skatinančią toleranciją neįgaliesiems ir specialiųjų ugdymosi poreikių turintiems asmenims, formuojant teigiamas nuostatas į įtrauktį švietime | Įvykdyta informacinė kampanija apimanti įvairias visuomenės grupes dėl palankių nuostatų neįgaliųjų, specialiųjų ugdymosi poreikių turinčių asmenų įtraukties į bendrosios paskirties mokyklas stiprinimo | 367 | 200 | 200 | 200 | ŠMSM,  NŠA |
| 1.1.3. | | Vykdyti visuomenės ir tėvų, auginančių specialiųjų ugdymosi poreikių turinčius vaikus, nuomonės apie įtrauktį švietime tyrimus | Stebimas visuomenės ir tėvų, auginančių specialiųjų ugdymosi poreikių turinčius vaikus, nuomonės apie įtrauktį švietime pokytis | 5 | – | – | 5 | ŠMSM |
| **1.2.** | | **Uždavinys. Stiprinti mokyklų bendruomenių teigiamas nuostatas į įtrauktį švietime** | | | | | | |
| 1.2.1. | | Viešinti informaciją apie įtrauktį švietime ir sėkmingas mokyklų patirtis | Sukurtos rubrikos Švietimo, mokslo ir sporto ministerijos, Nacionalinės švietimo agentūros, Kvalifikacijos ir profesinio mokymo centro, Lietuvos mokinių neformaliojo švietimo centro interneto svetainėse ir jose skelbiama aktuali informacija apie įtrauktį švietime | 0 | 0 | 0 | 0 | NŠA,  ŠMSM,  KPMC,  LMNŠ |
| 1.2.2. | | Organizuoti mokymus mokyklų vadovams ir jų pavaduotojams ugdymui apie įtrauktį švietime ir mokinių įvairovei palankios mokyklos kultūros ir praktikos kūrimą | Kvalifikaciją patobulinę ... mokyklų vadovai ir jų pavaduotojai ugdymui | \* | \* | \* | \* | NŠA  **Švietimo centrai** |
| 1.2.3. | | Savivaldybėse organizuoti PPT/ŠPT, mokyklų vaiko gerovės komisijos atstovų ir tėvų diskusijas, skirtas didinti  tėvų  pasitikėjimą švietimo pagalbos  veiksmingumu | Kiekvienoje savivaldybėje įvykusios diskusijos, skirtos didinti tėvų pasitikėjimą švietimo pagalbos veiksmingumu | 0 | 0 | 0 | 0 | NŠA, savivaldybės,NVO |
| 1.2.4. | | Kartu su Lietuvos mokinių sąjunga, kitomis jaunimo, nevyriausybinėmis organizacijomis,  organizuoti ir vykdyti akcijas, kitus  renginius skatinančius toleranciją įvairių ugdymosi poreikių turinčių mokinių atžvilgiu tarp vaikų ir jaunimo | Kasmet konkurso būdu organizuota ir įvykdyta ne mažiau kaip 1 akcija, stovykla, diskusijų forumas, skirta tolerancijos skatinimui tarp įvairių ugdymosi poreikių turinčių vaikų ir jaunimo | 10 | 10 | 10 | 10 | ŠMSM,  LMS,  JRD,  NVO  **Švietimo centrai** |
| **2.** | | **Tikslas. Didinti švietimo pagalbos prieinamumą** | | | | | | |
| **2.1.** | | **Uždavinys. Tobulinti švietimo pagalbos teikimo organizavimą šalies ir regioniniu lygmeniu** | | | | | | |
| 2.1.1. | | Atlikti pedagoginės ir psichologinės pagalbos teikimo modelio veiksmingumo ekspertinį vertinimą | Parengtos  rekomendacijos dėl švietimo pagalbos teikimo modelio struktūros ir finansavimo tobulinimo | 100 | – | – | – | ŠMSM  NŠA |
| 2.1.2. | | Parengti ir įdiegti regioninį švietimo pagalbos teikimo modelį, užtikrinantį bazines švietimo pagalbos paslaugas mokiniams, besimokantiems pagal ikimokyklinio, priešmokyklinio, bendrojo ugdymo ir profesinio mokymo programas | Užtikrintas švietimo pagalbos teikimas regioniniu lygmeniu | 15 100 | 26 250 | 26 250 | 26 250 | ŠMSM,  savivaldybės |
| 2.1.3. | | Stiprinti ir plėtoti specialiųjų ugdymo centrų (skyrių) metodines konsultacines paslaugas | Išplėstos LASUC, LKNUC, Panevėžio „Šviesos“, Gelgaudiškio, „Diemedžio“ ugdymo centrų, Kauno statybos ir paslaugų mokymo centro „Žeimenos“ skyriaus, kaip švietimo pagalbos resursų centrų, veiklos, papildomai įsteigiant reikalingas švietimo pagalbos specialistų pareigybes,  įgalinant šiuos centrus ir skyrių teikti pagalbą bendrojo ugdymo mokyklų pedagoginiams darbuotojams, sistemiškai padedant pereiti specialiųjų ugdymosi poreikių turintiems vaikams iš specialiųjų mokyklų į bendrosios paskirties mokyklas | 98 | 100 | 100 | 100 | ŠMSM |
| 2.1.4. | | Sukurti nacionalinį metodinį konsultacinį  centrą įvairiapusių raidos sutrikimų turintiems asmenims | Išplėtotos Sutrikusios raidos vaikų konsultavimo skyriaus, esančio Lietuvos aklųjų ir silpnaregių ugdymo centre, teikiamos paslaugos iki nacionalinio konsultacinio centro, steigiant papildomus etatus, plėtojant specialistų kompetencijas, pritaikant ir modernizuojant esamas patalpas | 79 | 156 | 355 | 355 | ŠMSM,  LASUC |
| 2.1.5. | | Atlikti pedagoginiam ir psichologiniam įvertinimui naudojamų instrumentų peržiūrą nustatant prioritetus jiems atnaujinti ir (ar) naujai įsigyti | Įvertinti pedagoginiam ir psichologiniam įvertinimui naudojami instrumentai. Įsigyti, parengti trūkstami, pagal poreikį atnaujinti  turimi  diagnostiniai įrankiai įvairaus amžiaus vaikų diagnostikai (prioritetas ankstyvojo amžiaus vaikų) diagnostikai | \* | \* | \* | \* | ŠMSM,  NŠA |
| 2.1.6. | | Tobulinti teisės aktus, reglamentuojančius švietimo pagalbos teikimą mokykloje | Laiku atnaujinti teisės aktai, įgyvendinantys Lietuvos Respublikos švietimo įstatymo nuostatas dėl įtaukaus ugdymo plėtros | 0 | 0 | 0 | 0 | ŠMSM |
| 2.1.7. | | Stiprinti Mokyklos vaiko gerovės komisijos įgaliojimus | Atnaujintas mokyklos vaiko gerovės komisijos sudarymo ir jos darbo organizavimo tvarkos aprašas, patikslintos jai priskirtos funkcijos, komisijos sudėtis, darbo organizavimo  principai  ir sąlygos | 0 | 0 | – | – | ŠMSM,  NŠA  **Švietimo centrai** |
| **3.** | | **Tikslas. Gerinti pedagogų ir švietimo pagalbos specialistų pasirengimą įtraukčiai švietime** | | | | | | |
| **3.1.** | | **Uždavinys. Stiprinti  pedagogų ir švietimo pagalbos specialistų rengimą** | | | | | | |
| 3.1.1. | | Užtikrinti, kad pedagogų rengimo centrai ugdytų mokytojų, auklėtojų ir švietimo pagalbos specialistų kompetencijas vadovaudamiesi Europos specialiojo įr inkliuzinio ugdymo plėtros agentūros parengtomis rekomendacijomis dėl inkliuzinio švietimo  mokytojo profilio | Peržiūrėti pedagogų ir švietimo pagalbos specialistų rengimą reglamentuojantys teisės aktai, pagal poreikį atnaujintos studijų programos | 0 | 0 | 0 | 0 | ŠMSM,  pedagogų rengimo centrai |
| 3.1.2. | | Užtikrinti galimybes pedagogo kvalifikaciją turintiems asmenims įgyti specialiojo pedagogo, logopedo, tiflopedagogo, surdopedagogo ir kitą pedagoginę specializaciją specialiojo ugdymo srityje | Pagal nustatytą trūkstamų švietimo  pagalbos specialistų poreikį  numatytas tikslinis studijų modulių finansavimas | \* | \* | \* | \* | ŠMSM,  Pedagogų rengimo centrai |
| 3.1.3. | | Sudaryti sąlygas psichologams, kurie magistrantūros studijų metu nėra įgiję vaikų konsultavimui, individualių ugdymosi poreikių vertinimui ir ugdymo pritaikymui reikalingų kompetencijų, įgyti šias kompetencijas | Patikslinti kvalifikaciniai reikalavimai mokyklose ir PPT/ŠPT dirbantiems psichologams.  Pagal nustatytą trūkstamų psichologų poreikį skirtas tikslinis finansavimas mokyklų ir PPT/ŠPT psichologams įgyti reikalingas kompetencijas | \* | \* | \* | \* | ŠMSM,  Pedagogų rengimo centrai  **Švietimo centrai** |
| **3.2.** | | **Uždavinys. Stiprinti pedagogų ir švietimo pagalbos specialistų kompetencijas įtraukiojo švietimo srityje** | | | | | | |
| 3.2.1. | | Užtikrinti mobilios konsultacinės, metodinės pagalbos teikimą bendrosios paskirties mokykloms, kai jos susiduria su sudėtingais  vidutinių, didelių ar labai didelių specialiųjų ugdymosi poreikių turinčių mokinių įtraukties atvejais | Pagal bendrosios paskirties mokyklų poreikį teikiama mobili metodinė konsultacinė pagalba | \* | \* | \* | \* | LASUC  KNUC  Savivaldybių specializuoti ugdymo centrai |
| 3.2.2. | | Tobulinti mokytojų ir kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis | Parengti metodinės medžiagos rinkiniai  į pagalbą bendrosios paskirties mokykloms pagal atskiras specialiųjų ugdymosi poreikių turinčių mokinių grupes (akliesiems, kurtiesiems, autistiškiems, turintiems emocijų, elgesio, psichikos ar intelekto sutrikimų) | \* | \* | \* | \* | NŠA,  LASUC,  LKNUC  **Švietimo centrai** |
| **4.** | | **Tikslas. Pritaikyti mokyklų aplinkas ir ugdymo procesus įvairių ugdymosi poreikių turintiems mokiniams** | | | | | | |
| **4.1.** | | **Uždavinys. Stiprinti bendrosios paskirties mokyklų pasirengimą priimti ir ugdyti įvairių ugdymosi poreikių turinčius mokinius** | | | | | | |
| 4.1.1. | | Skatinti mokyklas steigti įtraukiąsias klases (grupes) | Įsteigta bendrosios paskirties mokyklose per ketverius metus ne mažiau kaip 2000 įtraukiųjų klasių (grupių) | \* | \* | \* | \* | ŠMSM,  savivaldybės |
| 4.1.2. | | Didinti profesinio mokymo programų pasiūlą specialiųjų ugdymosi poreikių turintiems mokiniams | Parengtos 8 profesinio mokymo programos, kuriose galėtų mokytis specialiųjų ugdymosi poreikių turintys mokiniai | \* | \* | \* | \* | ŠMSM,  KPMPC |
| 4.1.3. | | Aprūpinti mokyklas specialiosiomis mokymo priemonėmis ir ugdymo procesui skirtų techninės pagalbos priemonių komplektais | Įsigyta specialiųjų mokymo priemonių ir ugdymo procesui skirtų techninės pagalbos priemonių komplektų ir apmokyti švietimo pagalbos specialistai, kaip taikyti specialiąsias mokymo priemones ir ugdymui skirtas techninės pagalbos priemones ugdymo procese | \* | \* | \* | \* | ŠMSM,  NŠA |
| 4.1.4. | | Padėti bendrosios paskirties mokykloms tinkamai organizuoti įvairių ugdymosi poreikių turinčių mokinių įtraukųjį ugdymą | Parengtos rekomendacijos mokykloms dėl įvairiapusių raidos, regos, klausos, intelekto ir kt. sutrikimų turinčių mokinių įtraukiojo ugdymo organizavimo. | 0 | 0 | 0 | 0 | ŠMSM,  NVO,  LASUC,  LKNUC |
| 4.1.9. | | Gerinti švietimo pagalbos teikimą profesinio mokymo įstaigose | Atnaujinti profesinio mokymo įstaigų švietimo pagalbos specialistų pareigybių normatyvai pagal realų šiose įstaigose besimokančiųjų mokinių švietimo pagalbos poreikį. | 0 | 0 | 0 | 0 | ŠMSM |
| 4.1.10. | | Atnaujinti  teisės aktus, reglamentuojančius dvikalbį kurčiųjų ugdymą | Atnaujinti teisės aktai reglamentuojantys dvikalbį kurčiųjų ugdymą. | 0 | 0 | 0 | 0 | LKNUC |
| **4.2.** | | **Uždavinys. Kurti įtraukties švietime įsivertinimo ir stebėsenos sistemą** | | | | | | |
| 4.2.1. | | Inicijuoti mokslinius tyrimus, skirtus įtraukties švietime procesams analizuoti | Atlikti trumpalaikiai tyrimai, finansuoti Lietuvos mokslo tarybos,   jų rezultatai paskelbti švietimo bendruomenei | \* | \* | \* | \* | ŠMSM,  LMT |
| 4.2.2. | | Vykdyti įtraukties švietime stebėseną | Suburta grupė koordinuoti Švietimo įstatymo pakeitimo nuostatų įgyvendinimą ir vykdyti įtraukties švietime stebėseną;  skelbiamos  kasmetinės  ataskaitos ŠMSM interneto puslapyje | 0 | 0 | 0 | 0 | ŠMSM,  Koordinavimo grupė |
| 4.2.2. | | Pateikti mokykloms įsivertinimo įtraukties švietime aspektu  instrumentus | Išverstas leidinys Booth, T. and Ainscow, M. „Index for Inclusion“, kuriame pateikiami instrumentai mokykloms, kaip įsivertinti save įtraukiojo ugdymo aspektu. Apmokytos mokyklos kaip diegti instrumentus | \* | \* | \* | \* | ŠMSM |
| 4.2.3. | | Nustatyti švietimo įstaigų fizinės aplinkos pritaikymo neįgaliųjų reikmėms kriterijus ir vykdyti jų stebėseną | Kasmet skelbiamos  ataskaitos apie švietimo įstaigų fizinės aplinkos pritaikymą neįgaliųjų reikmėms  lygį.  Pagal nustatytus kriterijus vykdoma stebėsena savivaldybėse, skelbiamos  ataskaitos | 0 | 0 | 0 | 0 | ŠMSM,  Savivaldybės |
| 4.2.4. | | Parengti metodines rekomendacijas ir kriterijus savivaldybėms dėl universalaus dizaino principų taikymo pritaikant informacines, ugdomąsias aplinkas bendrosios paskirties mokyklose | Parengtos metodinės rekomendacijos savivaldybėms. Pagal nustatytus kriterijus vykdoma stebėsena savivaldybėse. | – | – | – | – | ŠMSM,  Savivaldybės |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_